
Necesitatea, oportunitatea, potențialul economic al investiției și principalii indicatori tehnico-economici ai investiției
„CANALIZARE MENAJERĂ ÎN LOCALITATEA SÂNMARTIN, COMUNA MACEA, JUD. ARAD”

	Colectivitățile din România, în special cele din zonele rurale, se confruntă cu probleme economice și sociale majore, cu o dinamică redusă a dezvoltării economice rurale și, în consecință, cu o dinamica redusa a dezvoltării umane. Astfel, pe lângă disparițiile zonale foarte mari, generate de dinamica redusa a dezvoltării economiei rurale, în localitățile rurale se înregistrează un acces la serviciile sociale sensibil mai redus decât în mediul urban, mai ales pentru copii și bătrâni și , în special, in perioadele de timp nefavorabil. 
	Investiția vizată pentru înființarea rețelei publice de canalizare va aduce avantaje zonei astfel:
· având în vedere ca populația activă din aceste sate, reprezintă populația aflata în șomaj din mediul urban, realizarea unei investiții va conduce la ridicarea nivelului de trai pentru populația existență, în perspectiva dezvoltării unor activități în zonă;
· asigurarea locurilor de muncă din rândul populației pe perioada construcțiilor;
· având în vedere principala activitate a locuitorilor din sate, respectiv pomicultura și creșterea animalelor, existentă unei rețele de alimentare cu apa și canalizare, (în special pentru sectorul zootehnic al activităților populației) ar conduce la creșterea productivității muncii locuitorilor prin crearea condițiilor de deversare a dejecțiilor și deci asigurarea condițiilor necesare dezvoltării productivității și la stoparea migrației forței de munca dinspre aceste sate spre mediul urban sau in afara granițelor țării; 
· este necesar ca pentru dezvoltarea acestor sate, a se ridica gradul de civilizație, prin realizarea de investiții, cum sunt cele propuse prin prezentul proiect, respectiv de înființare a rețelei publice de canalizare, investiție ce ar conduce concomitent și la ridicarea gradului de sănătate publica al locuitorilor și persoanelor ce sosesc aici pentru o perioada de timp, dar și la dezvoltarea economică a localității;
	Beneficiarul direct al programului este comuna Macea, județul Arad.
	Beneficiarii indirecți sunt:
a. Număr locuitori echivalenți (beneficiari direcți): 2.274;
b. societățile comerciale de tip privat situate in localitatea Sânmartin, comuna Macea, jud. Arad
c. școală generală și grădinița din localitatea Sânmartin, comuna Macea, jud. Arad, elevii săi ce urmează a beneficia de investiția menționata și implicit, creșterea frecvenței școlare și scăderea abandonului școlar.
	Motivele ce au dus la elaborarea acestui proiect sunt:
a. îmbunătățirea situației sociale și economice;
b. deși alcătuiesc un grup social si cultural dinamic, tinerii s-au îndepărtat în ultimii ani de viața publică, din cauza statutului lor fragil și a discrepantei apărute între obiectivele de politică publica și rezultatele aplicării acesteia; astfel, pentru a facilita tranziția tinerilor, și nu numai, într-o societate aflată într-o permanenta schimbare și pentru a realiza un echilibru între generații, este necesară corelarea și amortizarea programelor prin aplicarea unor politici publice cu impact social și economic în rândul populației;
c. constatarea că cetățenii acestor localității doresc fără rezerve înființarea unei rețele publice de canalizare, atât din punct de vedere al creșterii gradului de civilizație și îmbunătățirea stării de sănătate cât și pentru creșterea producției agricole si zootehnice prin crearea condițiilor propice acestor factori;
d. necesitatea instituiților de învățământ de a avea create condițiile necesare unui climat sănătos procesului educațional și de învățământ, pentru scăderea abandonului școlar și creșterea frecventei școlare;
e. dorința agenților economici de a beneficia de serviciile extrem de utile ale unei rețele publice de canalizare, care va conduce implicit la creșterea procesului de producție și al mediului de afaceri din spațiul respectiv;
f. se impune crearea unui sistem centralizat de canalizare, care va determina scăderea riscului asupra sănătății populației și protecția calității apelor subterane și de suprafața, aceasta fiind una din prioritățile planului de urbanism general si a planului de amenajare a teritoriului național. 

Oportunități:
· investiția este oportună în contextul dezvoltării socio-economice a localității Sânmartin.
· În localitatea Sânmartin există un sistem centralizat de distribuție a apei către populație care se află in exploatare la Compania de Apă Arad SA.
· Zona nu dispune actualmente de rețele stradale de canalizare menajeră.
· Rezolvarea problemelor mai sus amintite pentru localitatea Sânmartin impune înființarea sistemului de canalizare menajeră în localitate cu descărcarea apelor uzate menajere în canalizarea menajeră existentă  în localitatea Macea.  
· Îmbunătățirea calității mediului și a standardelor de viață a populației din localitatea Sânmartin reprezintă una din prioritățile noastre, acest lucru putându-se rezolva prin asigurarea serviciilor  de utilități publice și dezvoltarea sistemelor de infrastructură de apă si apa uzată.		
· Proiectul propus vizează înființarea sistemului de canalizare menajeră în localitatea Sânmartin cea ce va duce la o îmbunătățire simțitoare a condițiilor de viață din zonă respectiva, creând premizele dezvoltării activităţiilor economice, sociale
· elaborarea Studiului de Fezabilitate este oportuna deoarece comuna poate beneficia de asistenta financiara prin intermediul finanțării nerambursabile oferita de Guvernul României sau Uniunea Europeana prin diferite programe de finanțare.
· realizarea acestui tip de investiție este oportuna si prin faptul de a fi complementara cu masuri și acțiuni realizate prin programele de finanțare structurale si de coeziune europene finanțate prin programele sectoriale de mediu, programe de dezvoltare regionale etc., si conform art. 63 si 64 din Regulamentul Consiliului Europei nr. 1698/2005 privind sprijinul acordat pentru dezvoltarea rurala.


	În ceea ce privește oportunitățile de investiții, un rol important îl joaca Planul Național de Redresare și Reziliență (PNRR). - ÎN CADRUL APELULUI DE PROIECTE PNRR/2022/C1/I1, INVESTIȚIA 1 - Extinderea sistemelor de apă și canalizare în aglomerări mai mari de 2 000 de locuitori echivalenți. care împiedică atingerea unei stări bune a corpurilor de apă și / sau afectează arii naturale protejate.
	
	DESCRIEREA INVESTIȚIEI PROPUSE
Obiectivele investiției propuse sunt:
· Sa reducă și să limiteze impactul negativ asupra mediului cauzat de evacuările de ape uzate provenite din gospodăriile populației și serviciile desfășurate de agenții economici în localitatea Sânmartin, comuna Macea, județul Arad;
· Sa contribuie la îmbunătățirea confortului populației prin asigurarea sistemului centralizat de colectare a apelor uzate menajare;
· Sa contribuie a îmbunătățirea protecției mediului prin extinderea implementarea rețelei de canalizare menajera;
· Sa contribuie la protejarea populaţiei de efectele negative ale apelor uzate asupra sănătăţii şi mediului prin extinderea reţelelor de canalizare;
· Sa creeze accesul la serviciul public de alimentare cu apă şi canalizare și să îmbunătățească calitatea condițiilor de viată pentru populația localității Sânmartin

Principalii indicatori tehnico-economici aferenți obiectivului de investiții:
· Tip rețea: ape uzate;
· Lungime rețea de canalizare: 
- colectoare menajere în sistem gravitațional PVC, SN8, Dn 250mm, L=11870,00 ml;
- colectoare menajere în sistem gravitațional PVC, SN8, Dn 300mm, L=1410,00 ml;
- colectoare menajere în sistem gravitațional PVC, SN8, Dn 400mm, L=1216,00 ml;
- conductă de refulare ape menajere SPM1 PE-ID, PN6, De 160mm, L= 933,00 ml;
 - conductă de refulare ape menajere SPM2 PE-ID, PN6, De 200mm, L= 6308,00 ml;
 - conductă de refulare ape menajere CmP1 PE-ID, PN6, De 125mm, L= 37,00 ml;
 - conductă de refulare ape menajere CmP2 PE-ID, PN6, De 125mm, L= 452,00 ml.

· Două stații de pompare 
· Număr locuitori echivalenți (beneficiari direcți): 2.274;
· Stație de epurare: existentă.




